**Nurmon yläasteen valinnaisaineet**2021-2023



**NURMON YLÄASTEEN VALINNAISAINEET**

**Valinnaisuus**

Uuden OPS:n myötä myös valinnaisten aineiden tarjonta muuttuu. Valittavana on jatkossa T&T valintoja, VAL-valintoja ja lyhytkursseja. T&T-valinnat ja VAL-valinnat ovat pitkiä valintoja, mikä tarkoittaa, että niitä opiskellaan viikossa 2 tuntia ja lyhytkurssit ovat kestoltaan puolet lyhyempiä (1h/vko). Lyhyiden kurssien valinnat ovat lukuvuosikohtaisia, mutta T&T ja VAL –valinnat jatkuvat 8. ja 9. luokan ajan.

T&T-valinnat ovat taide- ja taitoaineiden valinnaisia. Niitä opiskellaan pitkänä valintana, jolloin käytännössä kyseistä valinnaista on kaksi tuntia viikossa sekä 8. että 9. luokilla. Lisäksi oppilaat valitsevat toisen pitkän valinnan VAL-aineista. VAL-valintakin on pitkä, jolloin sekin jatkuu kaksi tuntia viikossa sekä 8. että 9. luokilla. Kolmas valittava kohde on lyhyt valinta. Lyhyitä valintoja tehdään yksi. Sen valinnan opiskelu kestää vain yhden kurssin. Tämä kurssi valitaan lukuvuosittain uudelleen. Tämä tarkoittaa, että tämän kevään valinta koskee vain 8. luokkaa ja kasiluokan keväällä valitaan lyhyt kurssi uudelleen 9. luokkaa vasten. Lyhytkursseista koulumme painottaa käsityötä, jolloin kaikilla kaseilla on toisena lyhytvalintana käsityö. Painotuksen käsityöhön oppilas saa valita itse (tekstiili tai tekninen työ). Tämä tarkoittaa, että ensi lukuvuonna kasiluokat opiskelevat valinnaisina kaksi pitkää valintaa (T&T valinta ja VAL-valinta) ja kaksi lyhyttä valintaa, joista toinen on käsityö ja toinen vapaasti valittu. Ysiluokalla pitkät valinnat jatkuvat, mutta valitaan uusi lyhytkurssi.

**Matikkaluokan valinnat**

Matikkaluokalle hakeneet tekivät jo yläkouluun hakiessaan yhden valinnaisen valinnan. Tullessaan valituksi matikkaluokalle oppilas sai lyhytvalinnaksi matematiikan ja luonnontieteet. Sen vuoksi matikkaluokka ei valitse lyhytkursseja ollenkaan. He saavat opiskella kuten muutkin 8. luokkalaiset lyhytkurssina käsitöitä. Lisäksi he saavat valita T&T-valinnan ja VAL-valinnan normaalisti 8. ja 9. luokkaa varten.

**Liikuntaluokan valinnat**

Liikuntaluokalle hakeneet tekivät jo yläkouluun hakiessaan yhden valinnaisen valinnan. Tullessaan valituksi liikuntaluokalle oppilas sai T&T-valinnaksi liikunnan. Sen vuoksi liikuntaluokan oppilas valitsee vain VAL- valinnan ja yhden lyhytkurssin 8. luokkaa varten ja opiskelevat käsityötä toisena lyhyt kurssina. Yhdeksännellä luokalla he valitsevat lyhyt kurssin uudelleen, mutta jatkavat VAL-valintaansa ja liikuntaa T&T-valintana.

**Pitkänä kielenä saksaa, ranskaa tai espanjaa opiskelevien valinnat**

Pitkää saksaa, ranskaa tai espanjaa opiskelevilla oppilailla on kaksi vaihtoehtoa. He voivat jatkaa kieliopintojaan ylimääräisenä tai korvata sillä pitkän VAL-valinnan. Molemmissa tapauksissa oppilas saa valita T&T-valinnan sekä 8. ja 9. luokan lyhytkurssin normaalisti.

Jos matikkaluokan oppilas opiskelee näitä kieliä ja korvaa sillä pitkän VAL-valinnan, hänen tarvitsee valita vain pitkä T&T-valinta.

**Valinnaisaineiden arviointi**

Valinnaisaineet arvioidaan numerolla 4-10, jos ne opiskellaan pitkänä (2h/vko). Toteutuneet T&T-valinnat arvioidaan aiemman arvosanan jatkeena, jolloin siitä ei tule todistukseen erillistä arvosanaa T&T valintana. Esimerkiksi jos T&T-valintana toteutuu kuvataide, tulee valinnaisen kurssin arvosana seitsemännen luokan arvosanan jatkeeksi samalle riville uutena kurssiarvosanana. Tästä oppiaineesta päättötodistuksessa näkyy vain yksi arvosana. Sitä vastoin toteutunut VAL-valinta tulee näkymään numeroarviointina omalla rivillään esim. valinnainen kuvataide –nimikkeellä. Tässä tapauksessa päättötodistuksessa lukee sekä kuvataide (pakollinen) että kuvataide valinnainen. Lyhytkurssit arvioidaan asteikolla hyväksytty/ hylätty. Päättötodistuksessa on näistä valinnoista suoritusmerkintä.

**Valintojen tekeminen**

Oppilaat tekevät valinnat paperilomakkeella, joka jaetaan opon tunnilla joulukuun aikana. Lomake tulee palauttaa opolle tai opojen postilaatikkoon **viimeistään perjantaina 15.1.2020**. Koulussa siirrämme valinnat myös helmi-järjestelmään. Valinnassa oppilas saa valita kustakin korista itselleen varsinaisen valinnan ja 1-2 varavalintaa. Ennen valintojen tekoa kotona on hyvä keskustella valintojen sitovuudesta. Pitkät valinnat ovat kaksi lukuvuotta kestäviä eikä niitä ole mahdollisuutta vaihtaa. On hyvä pohtia omaa kiinnostusta, lahjakkuutta ja motivaatiota eri aineisiin. Yhteiset valinnat kaverin kanssa eivät ole hyvä ratkaisu eivätkä takaa, että pääsisitte samaan opiskeluryhmään. Jatko-opintoihin pääsemisen kannalta ei ole ratkaisevaa, mitä valinnaisia aineita on peruskoulussa opiskellut.

**Huomioitavaa jatko-opintojen näkökulmasta**

Huomioitavaa valintatilanteessa 7. luokan opintoja ajatellen on tiettyjen oppiaineiden pakollisuuden päättyminen. Kuvataide, kotitalous ja musiikki päättyvät seitsemännen luokan jälkeen, ellei oppilas valitse niitä valinnaisaineikseen. Käytännössä tämä tarkoittaa sitä, että 7. luokalla saadut arvosanat näistä oppiaineista tulevat olemaan päättönumeroita 9. luokan päättötodistuksessa ellei niitä valita. Jos oppilas valitsee jonkun näistä T&T-valintana, arviointi jatkuu aiemman arvosanan jatkeena. Jos oppilas valitsee jonkun näistä VAL-valintana, tulee seitsemännen luokan arvosana sellaisenaan näkyviin päättötodistukseen ja VAL-valinnasta annetaan uusi arvosana erikseen. Tällöin molemmat arvosanat yhdessä vaikuttavat ammatilliseen koulutukseen hakeuduttaessa. Taito- ja taideaineiden arvosanoilla on merkitystä myös hakeuduttaessa erityisen tehtävän saaneisiin lukioihin esim. kuvataidelukio, musiikkilukio, ilmaisutaidon lukio. Jotta mahdollisuudet hakeutua 9. luokan jälkeen olisivat esteettömät, kannustamme 7. luokkien oppilaita erityisen hyviin suorituksiin edellä mainituissa oppiaineissa 7. luokalla. Arvostelussa käytetään oppiaineittain päättöarvioinnin kriteereitä.

Valintaterveisin

Teemu Tassi Ville Könönen Marianna Tarkka

Rehtori Oppilaanohjaaja Oppilaanohjaaja

 puh. 050-472 8979 puh. 044-418 1655

**Valinnaisaineet 2021-2023**

Jokainen oppilas tekee seiskaluokan keväällä **kolme** valintaa:

* yhden pitkän taito- ja taideaineen sinisestä T & T -korista
* yhden pitkän valinnaisaineen oranssista VAL-korista
* yhden lyhyen valinnaisaineen keltaisesta VAL-korista kahdeksatta luokkaa varten

Lisäksi jokainen oppilas valitsee kahdeksannen luokan keväällä yhden lyhyen valinnaisaineen yhdeksättä luokkaa varten. Koska yhdeksännen luokan lyhytvalintojen tarjonta vaihtelee vuosittain, ne esitellään **erillisessä oppaassa**.

**VAL (1h/vko)**

FIT 60550 tytöt

Hygieniapassi haltuun 8lk

Kokeileva kuvataide

Lauletaan yhdessä

Lemmikkieläinkurssi

Pikkusuolaisesta
makeannälkään 8lk

Tekniikka ja teknologia 8lk

Soveltava teknologia 8lk

Matematiikan ensiapu 8lk

Minun tyylini 8lk

Tietotekniikan peruskurssi

Työelämän lyhytkurssi

Matematiikka ja luonnontiede\*

 *Arviointi HYV/HYL*

**T & T (2h/vko)**

Kotitalous

Kuvataide

Käsityö tekninen painotus

Käsityö tekstiili painotus

Musiikki

Liikuntaluokka\*

*Arviointi 4-10
vaikuttaen aineen päättöarviointiin*

**VAL (2h/vko)**

A2-kieli\* (saksa, ranska tai espanja)

B2-kieli (saksa, ranska tai venäjä)

Laaja kuvataide

Liikunta (tytöt)

Metallitaitaja

Musiikkiteatteri

Palloilukurssi (pojat)

Ruokakulttuurit

Tekninen työ

Teknologia

Tekstiilityö

Tietotekniikka

Äidinkieli

*Arviointi 4-10
erillisenä kokonaisuutena*

 **8lk** **9lk**

**JATKUU**

**JATKUU**

VAL
Lyhyt valinnaisaine 1h/vko
*Tämä valinta tehdään vasta 8. luokalla yhdeksättä luokkaa varten*

T & T
Taide- ja taitoaine 2h/vko

T & T
Taide- ja taitoaine 2h/vko

VAL
Pitkä valinnaisaine 2h/vko

VAL
Pitkä valinnaisaine 2h/vko

Lisäksi oppilaalla on käsityö aiemmin valitsemansa painotuksen mukaisesti 1h/vko 8. luokalla.

VAL
Lyhyt valinnaisaine 1h/vko

**Taide- ja taitoaineet** T&T (2h/vko)

* 2 tuntia viikossa 8. ja 9. luokalla
* numeroarviointi 4-10 jatkaen 7. luokalla alkanutta arviointia
* liikuntaluokkalaiset valitsevat Liikuntaluokka-valinnaisen

*Huomaa, että käsityötä lukuun ottamatta taide- ja taitoaineet päättyvät 7. luokan jälkeen, jos oppilas ei valitse niitä valinnaisena.*



**Kotitalous**

T&T valinnaisen kotitalouden opetuksessa syvennetään ja laajennetaan seitsemännen luokan kotitalouden aihekokonaisuuksien tietoja ja taitoja. Tavoitteena on oppia kotitalouden tietoja ja kädentaitoja sekä luoda positiivista asennetta työhön ja kavereihin. Työskentely tapahtuu pienryhmissä, jolloin nuori oppii työskentelemään erilaisten ihmisten kanssa. Työt toteutetaan yksilö- ja paritöinä, jolloin opitaan myös omatoimisuutta ja itsenäisyyttä. Kurssin suoritukseen kuuluu pakollinen kirjallinen työ juhlakulttuureihin liittyen.

Sisällöt:

* ruoanvalmistuksen ja leivonnan tietojen ja taitojen syventäminen
* ateriakokonaisuuksien suunnittelu ja toteuttaminen
* ruokavalmisteet kiireisen kokin apuna
* kodin juhlat ja tapakulttuuri
* erityis- ja elämäntaparuokavalioihin tutustuminen
* taloudellisuus, terveellisyys, monipuolisuus ja vastuullisuus kotitalouden hoidossa
* asunnon ja tekstiilien hoito



**Kuvataide**

T&T valinnaisen kuvataiteen opetuksessa tutustutaan ja harjoitellaan kuvataiteen eri tekniikoita ja ilmaisumuotoja painottaen piirustus- ja maalaustekniikoiden harjoittelua sekä grafiikan menetelmiä.

Yhdeksännellä luokalla toteutetaan kuvataiteen päättötyö, jossa painotetaan oman aiheen ja siihen sopivan tekniikan itsenäistä valintaa sekä oman kuvallisen ilmaisun toteuttamista. Kuvataiteen opetuksessa harjoitellaan prosessimaista työskentelyä muun muassa portfolion avulla.

Sisällöt:

* piirustus- ja maalaustekniikoiden harjoittelu
* grafiikan menetelmät ja graafinen suunnittelu
* valokuvaus ja digitaalinen kuvankäsittely
* keramiikka
* taidehistoriaan tutustuminen

**Käsityö (tekninen painotus)**

T&T valinnaisen käsityön opetuksessa syvennetään seitsemännellä luokalla opittuja tietoja ja taitoja. Kursseilla tehtävät työt valitaan pääsääntöisesti oppilaan oman kiinnostuksen, taitojen ja tarpeiden mukaan. Opetuksessa pyritään eri materiaalien monipuoliseen käyttöön. Opittavat asiat ja käytettävät tekniikat eriytyvät eri oppilailla heidän omien projektiensa mukaisesti. Oppilaita kannustetaan kehittämään itseään ottamalla tarpeeksi haastavia projekteja. Myös ryhmä-/parityöt ovat mahdollisia.

Sisällöt:

* oman tuotteen suunnittelu ja teknisen piirtämisen perusteet (puutyö, elektroniikka)
* mopon tai polkupyörän korjaus- ja huoltotoimenpiteet
* elektroniikan rakentaminen ja mikropiirien ohjelmointi
* hitsaus ja muut metallityöt



**Käsityö (tekstiili painotus)**

T&T valinnaisen käsityön opetuksessa syvennetään seitsemännellä luokalla opittuja tietoja ja taitoja. Kursseilla tehtävät työt valitaan pääsääntöisesti oppilaan oman kiinnostuksen, taitojen ja tarpeiden mukaan. Opetuksessa pyritään eri materiaalien monipuoliseen käyttöön. Opittavat asiat ja käytettävät tekniikat eriytyvät eri oppilailla heidän omien projektiensa mukaisesti. Oppilaita kannustetaan kehittämään itseään ottamalla tarpeeksi haastavia projekteja. Myös ryhmä-/parityöt ovat mahdollisia.

Sisällöt:

* omien käsityötuotteiden suunnittelu ja valmistaminen
* oman asusteen tai vaatteen suunnittelu ja valmistaminen
* neulomis- ja virkkaustaitojen syventäminen ja niiden hyödyntäminen omien käsityötuotteiden valmistamisessa

****

**Musiikki**

T&T valinnaisen musiikin opetuksessa tutustutaan musiikin eri lajeihin ja tyyleihin sekä harjoitellaan esiintyvän ryhmän osana toimimista. Opetuksen tavoitteena on rohkaista oppilasta esilläoloon ja itseilmaisuun sekä tunnistamaan musiikin vaikutus omiin tunteisiin ja hyvinvointiin.

Sisällöt:

* soitto- ja laulutaidon vahvistaminen esiintymällä
* musiikin eri lajeihin ja tyyleihin tutustuminen (esim. pop, rock, klassinen, jatsi, kansanmusiikki)
* omien musiikkiesitysten suunnittelu ja esittäminen esim. koulun juhlissa
* musiikkiteattereissa tai konserteissa käyminen

**Pitkät valinnaisaineet** VAL (2h/vko)

* 2 tuntia viikossa 8. ja 9. luokalla
* numeroarviointi 4-10 erillisenä opintokokonaisuutena
* A2-kielenä saksaa, ranskaa tai espanjaa lukeneet oppilaat voivat valita kyseisen kielen joko pitkänä valinnaisaineena tai ylimääräisenä valintana



**A2-kieli (saksa, ranska tai espanja)**

Saksan, ranskan tai espanjan opiskelu pitkänä valinnaisaineena jatkaa oppilaan kielitaidon kehittämistä siitä, mihin aiemmilla vuosiluokilla on jääty. Opiskelun tavoitteena on monipuolistaa ja laajentaa oppilaan sanavarastoa ja luovaa kielen hallintaa sekä syventää oppilaan ymmärrystä vieraan maan kulttuurista ja tavoista.

Sisällöt:

* vieraan maan kulttuuriin syventyminen
* kielitaidon harjoittelu lukemalla, kirjoittamalla, kuuntelemalla ja puhumalla
* kielen rakenteiden perusteellinen harjoittelu

**B2-kieli (saksa, ranska tai venäjä)**

Saksan, ranskan tai venäjän opiskelun myötä on mahdollisuus tutustua maailmaan, jonka uusi kieli avaa. Opiskelun yhteydessä tutustutaan kyseisen maan kulttuuriin ja opitaan riittävä kielitaito arjen tilanteista selviytymiseen. Kielen perusrakenteiden opettelu antaa hyvät edellytykset jatkaa opiskelua peruskoulun jälkeenkin.

Sisällöt:

* vieraan maan kulttuuriin tutustuminen
* kielitaidon harjoittelu lukemalla, kirjoittamalla, kuuntelemalla ja puhumalla
* arjen tilanteiden hallinta vieraalla kielellä
* kielen perusrakenteen opettelu

**Laaja kuvataide**

Kuvataiteen pitkässä valinnaisaineessa tutustutaan ja harjoitellaan kuvataiteen eri tekniikoita painottaen kolmiulotteisia kuvallisia ilmaisumuotoja kuten keramiikkaa, kuvanveistoa sekä muovailua ja rakentelua eri materiaaleilla.

Oppilaita ohjataan syventämään omakohtaista suhdetta kuvataiteeseen ja muuhun visuaaliseen kulttuuriin. Kuvataiteen opetuksessa tuetaan oppilaan omaa persoonallista ilmaisua sekä vahvistetaan ja syvennetään kuvan tuottamisen taitoja. Tavoitteena on tarjota monipuolinen materiaalien, kuvataiteen tekniikoiden, teknologioiden ja ilmaisukeinojen käyttö sekä niiden luova soveltaminen.

Sisällöt:

* piirustus- ja maalaustekniikoiden harjoittelu
* keramiikka ja kuvanveisto
* arkkitehtuuriin ja muotoiluun tutustuminen, pienoismallien rakentaminen
* taidehistoriaan ja muuhun visuaaliseen kulttuuriin tutustuminen



**Liikunta tytöt / Palloilukurssi pojat**

Liikunta pitkänä valinnaisaineena kannustaa oppilaita fyysiseen aktiivisuuteen ja kokeilemaan erilaisia liikuntamuotoja. Tavoitteena on ohjata oppilasta kehittämään tasapaino-, liikkumis- ja välineenkäsittelytaitoja sekä eri liikuntamuotojen lajitaitoja sekä tarkkailemaan liikunnan vaikutusta omaan hyvinvointiin. Oppilaat voivat vaikuttaa oppituntien lajivalintoihin ja saavat mahdollisuuden tutustua uusin liikuntalajeihin.

Sisällöt:

* voimaa, nopeutta, kestävyyttä ja liikkuvuutta edistäviä harjoitteita
* pallopelit
* kuntosali- ja lihaskuntoharjoittelu
* aerobic tai tanssi (tytöt)

**Metallitaitaja (UUSI VALINNAISAINE)**

Uusi teknisen työn valinnaisaine tarjoaa oppilaalle mahdollisuuden opiskella metallien ominaisuuksia ja työstötekniikoita monipuolisesti. Tavoitteena on oppia muovaamaan metallia monin tavoin siten, että metallin työstö olisi helppoa ja tuttua jatko-opinnoissa. Kurssia suositellaankin erityisesti niille, jotka aikovat suunnata metallialan jatko-opintoihin.

Sisällöt:

* teräksen ja muiden metallien ominaisuudet, teräksen hitsausmenetelmät
* liitostekniikat ja metallin lämpökäsittely
* metalliteknologia teollisuuden alana
* tutustuminen jatko-opintomahdollisuuksiin ja metallialan yrityksiin

**Musiikkiteatteri**

Musiikkiteatteri pitkänä valinnaisaineena tarjoaa oppilaalle mahdollisuuden vahvistaa ilmaisutaitoa mm. improvisaation, näytelmien ja erilaisten roolileikkien avulla. Tavoitteena on rohkaista oppilasta esiintymään ja kehittämään äänenkäyttöä, esiintymistaitoa, tekstinoppimiskykyä sekä lavalla olemista.

Sisällöt:

* ilmaisutaidon vahvistaminen erilaisten harjoitusten avulla
* oman musiikkinäytelmän, laulupotpurin, musiikkivideon tai muun esityksen käsikirjoittaminen
* omien esitysten harjoittelu ja esittäminen koulun juhlissa tai muissa tilaisuuksissa

**Ruokakulttuurit**

Ruokakulttuurit on kotitalouden laaja valinnaisaine. Kurssin tavoitteena on syventää ja laajentaa seitsemännellä luokalla saavutettuja tietoja ja taitoja. Nämä auttavat oppilasta selviytymään itsenäisesti erilaisista kodin tehtävistä ja antavat valmiuksia alan jatko-opinnoille.

Opetuksessa korostetaan käytännön toimintataitoja, kuten oman työn suunnittelua, organisointia ja ajankäytön hallintaa sekä oikeiden työvälineiden valitsemista. Kurssin suoritukseen kuuluu pakollinen kirjallinen työ ruokakulttuureihin liittyen.

Sisällöt:

* kotimainen ja kansainvälinen ruokakulttuuri
* ateriakokonaisuuksien suunnittelu ja toteuttaminen
* hygieeninen, turvallinen ja ergonominen työskentely
* kodin juhlat ja tapakulttuuri
* ravitsemus ja terveellinen ruokavalio



**Tekninen työ**

Tekninen työ pitkänä valinnaisaineena ohjaa oppilasta suunnitteluprosessin hallintaan ja kehittää oppilaan teknisiä tietoja ja valmiuksia käsityössä, muotoilussa ja teknologiassa. Tavoitteena on antaa oppilaalle laaja-alainen käsitys nykyteknologian mahdollisuuksista sekä kehittää oppilaan materiaaleihin ja työtapoihin liittyvää tietoutta.

Sisällöt:

* huonekalujen entisöinti tai oman huonekalun valmistaminen
* kodin pintojen huolto ja remontointi
* oman tuotteen suunnittelu ja teknisen piirtämisen perusteet (puutyö, elektroniikka)
* tietotekniikan hyödyntäminen oman tuotteen suunnittelussa
* mopon tai polkupyörän korjaus- ja huoltotoimenpiteet
* hitsaus ja muut metallityöt

Teknistä työtä on mahdollista valita myös lyhytvalintana (Tekniikka ja teknologia).

**Teknologia**

Teknologia pitkänä valinnaisaineena syventää oppilaan teknologiatietoutta ja taitoja kone- ja sähköopin opinnoissa. Tavoitteena on kehittää oppilaan ongelmanratkaisutaitoja ja ajattelua, työtapoihin liittyvää tietoutta ja kannustaa erilaisten korjaus- ja huoltotoimenpiteiden suorittamiseen.

Sisällöt:

* sähköopin perusteet
* polttomoottorien kehitys ja erilaisten moottorien toimintaperiaatteet
* koneiden ja laitteiden ohjelmointi ja 3D-tulostus
* elektroniikan peruskomponentit ja niillä rakentaminen
* teknisten piirustusten tulkinta ja laatiminen
* mahdolliset yritysvierailut

Teknologiaa on mahdollista valita myös lyhytvalintana (Soveltava teknologia).

**Tekstiilityö**

Tekstiilityö pitkänä valinnaisaineena tarjoaa oppilaille mahdollisuuden kokeilla erilaisia käsityön erikoistekniikoita ja syventää aiemmin opittuja taitoja. Opetuksen sisältöjä painotetaan oppilaiden oman kiinnostuksen mukaan. Oman työn huolellinen suunnittelu, toteutus ja arviointi ovat keskeinen osa opetusta.

Sisällöt:

* erikoistekniikat kuten huovutus, kankaanpainanta ja punonta eri menetelmin
* korujen ja koriste-esineiden valmistus
* kankaankudonta ja perinteiset käsityömenetelmät
* vaatteiden ja sisustustekstiilien ompelu
* näyttelyihin tai käsityömessuille osallistuminen

Tekstiilityötä on mahdollista valita myös lyhytvalintana (Minun tyylini).

**Tietotekniikka**

Tietotekniikka pitkänä valinnaisaineena antaa oppilaille valmiudet toimia tietoyhteiskunnan jäsenenä. Oppitunneilla opitaan erilaisia työelämässä, vapaa-ajalla ja jatko-opinnoissa tarvittavia taitoja tietotekniikan eri osa-alueilta. Opetuksessa korostuvat käytännön työtaidot, tiedonhallintataidot, vuorovaikutustaidot, tietoturva ja eettiset valinnat.

Sisällöt 8. luokalla:

* erilaisten asiakirjojen laadinta ja muokkaaminen
* esitysgrafiikan tuottaminen
* internetin hyötykäyttö, tietoturva ja tekijänoikeudet, kotisivun tekeminen

Sisällöt 9. luokalla:

* digitaalinen kuvankäsittely ja videoiden muokkaaminen
* tietokantojen perusteet
* kannettavien tietokoneiden ja tablettien tehokas käyttö
* lausekielisen ohjelmoinnin perusteet



**Äidinkieli**

Äidinkieli pitkänä valinnaisena aineena ohjaa oppilasta monipuolistamaan ja syventämään taitojaan äidinkielessä ja kirjallisuudessa. Oppitunneilla kirjoitetaan, luetaan ja tulkitaan erilaisia tekstejä ja harjoitellaan esiintymistä monipuolisesti.

Sisällöt:

* katsotaan elokuvia sekä käsikirjoitetaan, kuvataan ja leikataan omia lyhytelokuvia
* käydään teatterissa ja tehdään omia näytelmiä ja ilmaisuharjoituksia
* toimitetaan koulun lehteä
* luetaan ja kirjoitetaan kaunokirjallisia tekstejä

**Lyhyet valinnaisaineet** VAL (1h/vko)

* 1 tunti viikossa 8. luokalla
* arviointi hyväksytty/hylätty
* toinen lyhyt valinnaisaine valitaan 8. luokan keväällä
* **yhdeksännen luokan lyhyet valinnaisaineet esitellään erillisessä oppaassa**

**FIT 60550 tytöt**

FIT 60550 on tytöille suunnattu liikunnan lyhytkurssi, jonka nimi tulee fitnessliikunnasta. Kurssin tavoitteena on kehittää oppilaan terveyskuntoa ja luoda hyvää mieltä yhdessä toimien. Kurssi sisältää lihaskunnon-, kestävyyskunnon- ja kehonhuollon harjoittelua eri lajeilla oppilaiden toiveiden mukaan.

Sisällöt:

* kuntosaliharjoittelu, pumppi, jättipallojumppa, HIIT-treenit
* step-aerobic, lenkkeily, erilaiset pelit ja leikit
* venyttely, putkirullaus, rentoutus ym.

**Hygieniapassi haltuun**

Tällä kurssilla perehdytään teoriapainoitteisesti elintarvikehygienian perusteisiin. Kurssin lopuksi on mahdollista suorittaa maksullinen Ruokaviraston hyväksymä hygienia­osaamistesti. Testin hyväksytysti suorittaneille myönnetään hygieniaosaamis­todistus (hygieniapassi), josta voi jatkossa olla hyötyä erilaisissa työpaikoissa sekä kesätyöpaikkaa haettaessa.

Sisällöt:

* elintarvikkeiden hygieeninen käsittely
* elintarviketyöntekijän henkilökohtainen hygienia
* mikrobiologia, ruokamyrkytykset, elintarvikelainsäädäntö ja omavalvonta

**Kokeileva kuvataide**

Kokeilevassa kuvataiteessa syvennetään ja laajennetaan omaa kuvataiteen tietämystä tutkimalla taidehistorian ja nykytaiteen kuvia. Oman tekemisen kautta perehdytään laajemmin kuvataiteen kenttää ja syvennetään omaa kuvataiteellista osaamista ja persoonallista ilmaisua.

Sisällöt:

* yhdistellään erilaisia kuvataiteen tekniikoita ja materiaaleja kokeillen ja tutkien
* kokeillaan kuvataiteen uusia menetelmiä pohjautuen nykytaiteeseen (esim. ympäristötaide)
* harjoitellaan oman idean itsenäistä toteuttamista teokseksi

**Lauletaan yhdessä**

Tällä kurssilla oppilaista muodostetaan erilaisia kokoonpanoja ja harjoitellaan laulu­tekniikoita ja yhdessä esiintymistä. Harjoiteltavat kappaleet valitaan oppilaiden kiinnostuksen mukaan.

Sisällöt:

* laulutaidon vahvistaminen esiintymällä
* rennon ja luonnollisen äänenkäytön sekä mikrofonilaulutekniikan harjoittelu
* omien musiikkiesitysten suunnittelu ja esittäminen esim. koulun juhlissa

**Lemmikkieläinkurssi**

Tämä lyhytkurssi on tarkoitettu kaikille lemmikkieläimistä kiinnostuneille. Kurssilla tutustutaan eri lemmikkieläinten erityispiirteisiin ja hankitaan tietoa lemmikkien hoidosta. Kurssilla on mahdollista tuoda oma lemmikki näytille ja kertoa sen historiasta ja roolista kotona.

Sisällöt:

* lemmikkien erityispiirteisiin tutustuminen
* oman lemmikin esittely ja lemmikkeihin liittyvät harrastukset (esim. agility)

**Pikkusuolaisesta makeannälkään 8lk**

Kotitalouden lyhytkurssilla tehdään näppärästi valmistuvia pikkupurtavia. Opetellaan ruokien houkuttelevaa esille laittoa ja kaunista kattamista. Suunnitellaan ja toteutetaan pienimuotoisia aterioita.

Sisällöt:

* helpot, suolaiset/makeat purtavat, pikaleivonnaiset
* taloudellisen ja terveellisen ajattelun vahvistaminen ruoanvalmistuksessa
* ajankäytön suunnittelu

**Tekniikka ja teknologia 8lk**

Tekniikka ja teknologia on Teknistä työtä vastaava lyhytvalinta. Lyhyessä valinnaisaineessa on samat tavoitteet kuin vastaavassa pitkässä valinnaisaineessa, mutta sisältöjen painotus valitaan oppilaiden kiinnostuksen mukaan.

**Soveltava teknologia 8lk**

Soveltava teknologia on Teknologiaa vastaava lyhytvalinta. Lyhyessä valinnaisaineessa on samat tavoitteet kuin vastaavassa pitkässä valinnaisaineessa, mutta sisältöjen painotus valitaan oppilaiden kiinnostuksen mukaan.

**Matematiikan ensiapu 8lk**

Matematiikan ensiapu on lyhytkurssi, joka on tarkoitettu oppilaille, jotka tarvitsevat tukea matematiikan opiskeluun. Opetuksessa voidaan hyödyntää toiminnallisia työtapoja ja digitaalisia oppimisympäristöjä. Sisällöt vaihtelevat oppilaiden yksilöllisten tarpeiden mukaisesti.

Sisällöt:

* laskurutiinin ja itseluottamuksen vahvistaminen sekä oman oppimisen arviointi
* kertaava tukiopetus
* toiminnalliset työtavat ja digitaaliset oppimisympäristöt

**Minun tyylini**

Tekstiilityön lyhyen valinnaisaineen teema on *Minun tyylini*. Kurssi sopii hyvin täydentämään tekstiilityön pitkää valintaa. Oppitunneilla tutustutaan eri aikakausien tyylisuuntiin ja muotivirtauksiin sekä mietitään yhdessä mitä viestimme omalla tyylillämme.

Sisällöt:

* tutustutaan erilaisiin tyylisuuntiin ja värien vaikutuksiin
* valmistetaan omaan tyyliin sopivia vaatteita, asusteita tai sisustustekstiileitä
* vahvistetaan tekstiilityön tietoja ja taitoja sekä materiaalien tuntemusta

**Tietotekniikan peruskurssi**

Tietotekniikka lyhyenä valinnaisaineena keskittyy tarjoamaan oppilaille sellaisia tietoteknisiä taitoja, joista on hyötyä arjessa ja koulutyössä.

Sisällöt:

* koulun tietokonejärjestelmä, kannettavien tietokoneiden ja tablettien käyttö
* Windowsin käyttö
* Office 365 toimintaympäristönä
* tiedonhaku internetistä ja sähköpostin peruskäyttö

**Työelämän lyhytkurssi**

Työelämän lyhytkurssi on oppimiskokonaisuus, jossa harjoitellaan työelämässä tarvittavia taitoja yrittäjämäisen toimintatavan menetelmin.

Sisällöt:

* yhteistyö- ja ongelmanratkaisutaitojen kehittäminen
* esiintymis- ja vuorovaikutustaitojen harjoittelu
* työnhaku

**Matematiikka ja luonnontiede\* (vain matikkaluokka)**

Matematiikka ja luonnontiede on valinnaisaine, joka tarjoaa matemaattis-luonnon­tieteellisellä luokalla opiskeleville mahdollisuuden syventyä tarkemmin matematiikan, fysiikan, kemian, ohjelmoinnin ja robotiikan aihepiireihin.

Sisällöt:

* matematiikassa haastavampien matemaattisten menetelmien harjoittelu
* kemiassa ja fysiikassa kokeellisia oppilastöitä ja tietokoneavusteista mittausta
* robottien ohjelmointia
* mahdolliset yritysvierailut

**Tiivistelmä:**

* tee yksi valinta jokaisesta laatikosta **perjantaihin 15.1.2021** mennessä
* saat valinnaisainelomakkeen opinto-ohjaajalta ennen joululomaa

**VAL (1h/vko)**

FIT 60550 tytöt

Hygieniapassi haltuun 8lk

Kokeileva kuvataide

Lauletaan yhdessä

Lemmikkieläinkurssi

Pikkusuolaisesta
makeannälkään 8lk

Tekniikka ja teknologia 8lk

Soveltava teknologia 8lk

Matematiikan ensiapu 8lk

Minun tyylini 8lk

Tietotekniikan peruskurssi

Työelämän lyhytkurssi

Matematiikka ja luonnontiede\*

 *Arviointi HYV/HYL*

**T & T (2h/vko)**

Kotitalous

Kuvataide

Käsityö tekninen painotus

Käsityö tekstiili painotus

Musiikki

Liikuntaluokka\*

*Arviointi 4-10
vaikuttaen aineen päättöarviointiin*

**VAL (2h/vko)**

A2-kieli\* (saksa, ranska tai espanja)

B2-kieli (saksa, ranska tai venäjä)

Laaja kuvataide

Liikunta (tytöt)

Metallitaitaja

Musiikkiteatteri

Palloilukurssi (pojat)

Ruokakulttuurit

Tekninen työ

Teknologia

Tekstiilityö

Tietotekniikka

Äidinkieli

*Arviointi 4-10
erillisenä kokonaisuutena*